Sute de oameni din industria HoReCa au protestat în stradă, la Timișoara. "Ne dorim să fim lăsați să muncim".
Sute de patroni de restaurante, chelneri și bucătari au protestat la Timișoara. Afacerile și joburile lor sunt în pragul falimentului din cauza închiderilor repetate. Industria ospitalității a pierdut un miliard de euro în criza coronavirusului.
Dacă nu e party, e protest. Cei care respectă legea vor și ei să fie, evident, respectați. Peste 500 de patroni, chelneri, barmani și bucătari, au protestat în seara asta la Timișoara."Ne dorim să fim lăsați să muncim, să nu mai fim sancționați pentru această epidemie. Ori întregul sistem se închide și suntem solidari, ori și noi avem drepturi ca și ceilalți", spune Corina Macri, manager de restaurant."Industria Horeca nu mai reprezintă nimic, pentru Guvernul actual. Nu cred că suntem importanți. Am fost tratați ca o masă care nu contăm", a declarat Radu Benea, de asemenea manager al unui local."De acum încolo, Dumnezeu știe ce va mai fi. Eu mi-aș dori foarte mult să pot continua ceea ce fac de mulți ani. Sper din suflet să pot să fac chestia asta. În cazul în care n-o pot face, mă voi reprofila", a spus Ioan Petru, ospătar.